Z A P I S N I K

**30.** sjednice Školskog odbora Gimnazije „Matija Mesić“ održane **25. travnja 2016.** godines početkom u **12,20**  sati u zgradi Gimnazije.

Prisutni: Mirjana Stanić, Zlatko Markovinović, Andrea Sertić i Daria Pinjuh-Budisavljević

Odsutni: Anita Holub, Dubravka Pitlović i Vesna Gajger

Sjednici prisustvuju: Goran Zavor, ravnatelj i Gorana Lavrenčić, tajnica

Predsjednica Školskog odbora, Mirjana Stanić, utvrđuje da sjednici prisustvuje većina članova i da sjednica može započeti.

Ravnatelj je zatražio dopunu dnevnog reda pod točkom 3. pa je za sjednicu predložen sljedeći

DNEVNI RED

1. Usvajanje zapisnika 29. sjednice Školskog odbora

2. Davanje prethodne suglasnosti na prijedlog ravnatelja o odabiru kandidata za zasnivanje

radnog odnosa po raspisanom natječaju

3. Donošenje odluke o početku postupka nabave za usluge izvođenja Edukacije i izrade

priručnika o inovativnim nastavnim metodama rada u sklopu projekta STEM genijalci,

procijenjene vrijednosti veće od 70.000,00 kuna bez PDV-a, a manje od 200.000,00 kuna

bez PDV-a

4. Različito

Predloženi dnevni red jednoglasno je prihvaćen.

**Ad 1.**

Na zapisnik 29. sjednice Školskog odbora nije bilo primjedbi i jednoglasno je prihvaćen.

**Ad 2.**

Kao zamjena za Mihaelu Matanović Ferić za vrijeme rodiljnog dopusta primljena je Ana Pejić. Budući da je Ana Pejić zatražila sporazumni prestanak ugovora o radu, ravnatelj je na radno mjesto nastavnice matematike primio Blaženku Filipović, apsolventicu na Odjelu za matematiku u Osijeku, a po ugovoru do 15 dana. U međuvremenu, 11. travnja 2016. godine, raspisan je natječaj za radno mjesto nastavnika matematike na određeno vrijeme do povratka radnice na rad s punim radnim vremenom Natječaj je objavljen na mrežnim stranicama i oglasnoj ploči Hrvatskog zavoda za zapošljavanje te mrežnim stranicama i oglasnoj ploči škole. Natječaj je trajao do 19. travnja 2016. godine. Na natječaj su pristigle samo dvije prijave i ni jedna od kandidatkinja ne ispunjavaju uvjete natječaja.

Za navedeno radno mjesto ravnatelj i dalje predlaže Blaženku Filipović, apsolventicu koja već radi u školi po ugovoru do 15 dana.

Nakon ravnateljevog obrazloženja članovi Školskog odbora nisu imali primjedbi na prijedlog i jednoglasno je donesena

ODLUKA

Daje se suglasnost na ravnateljevu odluku o zasnivanju radnog odnosa s izabranom kandidatkinjom Blaženkom Filipović sukladno raspisanom natječaju.

Početak rada po ovom ugovoru je 25. travanj 2016. godine.

**Ad 3.**

Na prošloj sjednici Školskog odbora donesena je Odluka o početku postupka nabave za usluge izvođenja edukacije Kvalitetna škola i izrade priručnika Kvalitetna škola u sklopu projekta STEM genijalci. Budući da se na raspisani natječaj nitko nije javio, predloženo je donošenje nove odluke, a sredstva za nabavu predložene usluge također su predviđena i osigurana Projektom. Kako se i ovdje radi o nabavi čija je procijenjena vrijednost veća od 70.000,00 kuna, za početak postupka nabave navedene usluge potrebna je odluka Školskog odbora. Nakon kraće rasprave jednoglasno je donesena sljedeća

ODLUKA

o početku postupka nabave za usluge izvođenja Edukacije i izrade priručnika o inovativnim nastavnim metodama rada u sklopu projekta STEM genijalci,

procijenjene vrijednosti veće od 70.000,00 kuna bez PDV-a, a manje od 200.000,00 kuna bez PDV-a

1. Provest će se postupak nabave za usluge izvođenja Edukacije i izrade priručnika o

inovativnim nastavnim metodama rada procijenjene vrijednosti 96.000 kuna. Usluga

izvođenja Edukacije i izrade priručnika o inovativnim nastavnim metodama rada nalaze

se u projektnom elementu 1 Unaprjeđenje nastavničkih kompetencija za izradu i

implementaciju kurikuluma, proračunske stavke 11. i 12.

2. Sredstva za nabavu usluge iz točke 1. planirana su i osigurana iz Projekta STEM genijalci.

3. U povjerenstvo za provođenje postupka nabave gore navedene usluge imenuju se:

1. Lucija Brnić

2. Ines Martinović

3. Goran Knežević

4. Odluka stupa na snagu danom donošenja.

Sjednica završena u 13,20 sati.

Zapisnik napisala, Predsjednica Školskog odbora,

Gorana Lavrenčić, dipl.iur. Mirjana Stanić, prof.